РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/147-22

26. октобар 2022. године

Б е о г р а д

ЗАПИСНИК

СА 11. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 26. ОКТОБРА 2022. ГОДИНЕ

 Седница је почела у 09,30 часова.

 Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

 Седници су присуствовали чланови Одбора: Сандра Божић, Угљеша Мрдић, Александар Марковић, Александар Мирковић, Ђорђе Комленски, Ана Миљанић, Дуња Симоновић Братић, Војислав Михаиловић, Сања Марић и Живота Старчевић.

 Седници су присуствовали заменици чланова Одбора: Светозар Вујачић, заменик члана Верољуба Матића и Славиша Ристић, заменик члана Јанка Веселиновића.

 Седници нису присуствовали чланови Одбора: Верољуб Матић, Јанко Веселиновић, Виолета Филип, Мирослав Алексић, Драгана Ракић и Бошко Обрадовић.

 На предлог председника, Одбор је једногласно, утврдио следећи:

Д н е в н и р е д:

1. Разматрање Решења Републичке изборне комисије о додели мандата народног посланика ради попуне упражњених посланичких места у Народној скупштини (03 број 013-2216/22 од 25. октобра 2022. године).

**Прва тачка дневног реда:** Разматрање Решења Републичке изборне комисије о додели мандата народног посланика ради попуне упражњених посланичких места у Народној скупштини (03 број 013-2216/22 од 25. октобра 2022. године)

Председник је упознао чланове Одбора да су достављена: Решење Републичке изборне комисије о додели мандата Марији Тодоровић, Ненаду Митровићу, Ивани Поповић, Милану Глушцу, Борисаву Ковачевићу, Весни Ивковић, Радовану Арежини, Драговану Милинковићу, Антонели Јелић, Бранку Вукајловићу, Сањи Миладиновић и Мирку Острогонцу и Уверења о избору именованих за народне посланике.

Подсетио је да је Одбор, у складу са одредбама члана 199. Пословника, овлашћен да изврши увид у Решење Републичке изборне комисије и Уверења о избору народних посланика, ради утврђивања истоветности података.

Дискусије није било.

Одбор је, на предлог председника, једногласно усвојио и Народној скупштини поднео следећи

 И З В Е Ш Т А Ј

 Одбор је констатовао да су престанком мандата народним посланицима Горану Весићу, др Александру Мартиновићу, проф. др Даници Грујичић, доц. др Марији Здравковић и Милану Кркобабићу, изабраним са Изборне листе ''АЛЕКСАНДАР ВУЧИЋ - ЗАЈЕДНО МОЖЕМО СВЕ'', Ивици Дачићу, Радети Басти, Новици Тончеву и Ђорђу Милићевића, изабраним са Изборне листе ''ИВИЦА ДАЧИЋ - ПРЕМИЈЕР СРБИЈЕ'', Сањи Вуковић - Иванчевић, изабраној са Изборне листе ''ДР МИЛОШ ЈОВАНОВИЋ - НАДА ЗА СРБИЈУ - Српска коалиција НАДА - Национално демократска алтернатива - Демократска странка Србије (ДСС) - За Краљевину Србију (МОНАРХИСТИ) - Војислав Михаиловић'', Оливери Лазовић, изабраној са Изборне листе ''Мариника Тепић - Уједињени за победу Србије (Странка слободе и правде, Народна странка, Демократска странка, ДЗВМ - VMDK, Странка Македонаца Србије, Покрет слободних грађана, Удружени синдикати Србије „Слога“, Покрет за преокрет, Покрет Слободна Србија, Влашка странка)'' и Томиславу Жигманову, изабраном са Изборне листе ''ЗАЈЕДНО ЗА ВОЈВОДИНУ-ВОЈВОЂАНИ (ДЕМОКРАТСКИ САВЕЗ ХРВАТА У ВОЈВОДИНИ, ЗАЈЕДНО ЗА ВОЈВОДИНУ)'', остала упражњена посланичка места у Народној скупштини, у складу са одредбом члана 131. Закона о избору народних посланика.

 Када народном посланику мандат престане пре него што се потврде мандати за две трећине народних посланика из наредног сазива, мандат се додељује кандидату са изборне листе на начин утврђен у чл. 134. и 135. Закона о избору народних посланика.

Одбор је, поступајући у складу са одредбама члана 199. Пословника Пословника Народне скупштине, извршио увид у Решење Републичке изборне комисије и Уверења о избору народних посланика Марије Тодоровић, Ненада Митровића, Иване Поповић, Милана Глушца и Борисава Ковачевића, изабраних са Изборне листе ''Александар Вучић - ЗАЈЕДНО МОЖЕМО СВЕ'', Весне Ивковић, Радована Арежине, Драгована Милинковића и Антонеле Јелић, изабраних са Изборне листе ''ИВИЦА ДАЧИЋ - ПРЕМИЈЕР СРБИЈЕ'', Бранка Вукајловића, изабраног са Изборне листе ''ДР МИЛОШ ЈОВАНОВИЋ - НАДА ЗА СРБИЈУ - Српска коалиција НАДА - Национално демократска алтернатива - Демократска странка Србије (ДСС) - За Краљевину Србију (МОНАРХИСТИ) - Војислав Михаиловић'', Сање Миладиновић, изабране са Изборне листе ''Мариника Тепић - Уједињени за победу Србије (Странка слободе и правде, Народна странка, Демократска странка, ДЗВМ - VMDK, Странка Македонаца Србије, Покрет слободних грађана, Удружени синдикати Србије „Слога“, Покрет за преокрет, Покрет Слободна Србија, Влашка странка)'' и Мирка Острогонца, изабраном са Изборне листе ''ЗАЈЕДНО ЗА ВОЈВОДИНУ - ВОЈВОЂАНИ (ДЕМОКРАТСКИ САВЕЗ ХРВАТА У ВОЈВОДИНИ, ЗАЈЕДНО ЗА ВОЈВОДИНУ)'' и утврдио да су подаци о избору народних посланика истоветни са подацима из Решења Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата новоизабраним народним посланицима Марији Тодоровић, Ненаду Митровићу, Ивани Поповић, Милану Глушцу, Борисаву Ковачевићу, Весни Ивковић, Радовану Арежини, Драговану Милинковићу, Антонели Јелић, Бранку Вукајловићу, Сањи Миладиновић и Мирку Острогонцу.

 За известиоца Одбора на седници Народне скупштине одређен је Миленко Јованов, председник Одбора.

\*\*\*

Седница је завршена у 09,40 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

 Светлана Дедић Миленко Јованов